Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 240/13/8811	Trebišov, 25.3.2013
EEČ : 2-69-154-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 11.03.2013, v čase 14.15 h v meste Trebišov pri nákupnom centre Berehovo odcudzil uzamknutý dámsky bicykel zn. CTM XXXXX, čím takto pre poškodenú XXXXX spôsobil krádežou škodu 250,- eur, pričom lustráciou majetkových priestupkov bolo zistené, že obvinený sa dopustil obdobného skutku dňa 27.11.2011, začo mu bola Obvodným úradom Trebišov uložená pokuta pod č. rozhodnutia A/2012/05309, ktoré nadobudlo právoplatnosť dňa 29.05.2012

lebo je trestné stíhanie neprípustné - obvinený zomrel.

Odôvodnenie:
	Uznesením povereného príslušníka Obvodného oddelenia v Trebišove  sp. zn. ORP-320/TV-TV-2013 z 11.03.2013 bolo vznesené obvinenie XXXXX za prečin krádeže podľa § 212 ods. 2, písm. f/ Tr. zák., na tom skutkovom základe, ako je to uvedené vo výrokovej časti tohto uznesenia. 

	Úkonmi, ktoré boli v predmetnej trestnej veci vykonané bolo preukázané, že tento skutok obv. má znaky prečinu krádeže podľa § 212 ods. 2 písm. f/ Tr. zák.

	Počas pobytu v CPZ na OR PZ Trebišov obvinený dňa 12.03.2013 zomrel.

	Podľa § 215 ods. 1 písm. d Tr. por. prokurátor zastaví trestné stíhanie ak je trestné stíhanie neprípustné.

	Vzhľadom na vyššie uvedené skutočnosti bolo preto potrebné rozhodnúť tak, ako je to uvedené vo výroku tohto uznesenia a trestné stíhanie proti obv. XXXXX zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Kica
prokurátor